钦定古今图书集成/明伦汇编/氏族典/第175卷 > 钱喜起
## 钦定古今图书集成/明伦汇编/氏族典/第175卷 > 钱喜起

按《浙江通志》：“喜起，字赓明，仁和人。祖立，观察使。父养
度，刑部主政。伯养廉，吏部司封。以抗言为时名臣，喜
起为其后。幼好学，崇祯庚辰成进士，授工部屯田司
视芦政，号称廉辨。出为南昌守，丁母艰，戴星归里。流
寇内讧，闻崇祯之变，一恸而绝。弟肃起救之，得甦。构
一小楼，坐卧其间者三十六年。年八十四而卒。”